Predkladacia správa

	 Európska rada na podnet Komisie európskych spoločenstiev svojím rozhodnutím č. 2001/903/EC z 3.12.2001 schválila návrh na vyhlásenie roka 2003 za Európsky rok ľudí so zdravotným postihnutím (ďalej len „ERĽZP“). V rámci jeho prípravy sa v marci 2002 v Madride stretlo 400 zástupcov ľudí so zdravotným postihnutím z celej Európy, ktorí vyhlásili podporu tomuto rozhodnutiu, ktorú deklarovali formou tzv. Madridskej deklarácie. Ciele ERĽZP a opatrenia na ich dosiahnutie boli vymedzené v materiáli Komisie európskych spoločenstiev (Brusel, 29.5.2001), ktorý je v prílohe informácie.

	Zapojenie sa Slovenskej republiky do diania v rámci ERĽZP v mene všetkých občanov so zdravotným postihnutím Slovenska iniciovali zástupcovia občanov so zdravotným postihnutím - členovia Rady vlády Slovenskej republiky pre problematiku občanov so zdravotným postihnutím.  

	Rada vlády SR pre problematiku občanov so zdravotným postihnutím, poradný orgán vlády SR, ktorej predsedá minister práce, sociálnych vecí a rodiny SR, na svojom zasadnutí dňa 25. júna 2002 na základe odporúčania Misie SR pri Európskych spoločenstvách v Bruseli prijala návrh, že bude národným koordinačným útvarom pre prípravu a realizáciu ERĽZP na Slovensku.

	Informáciu o príprave ERĽZP v Slovenskej republike spracoval sekretariát Rady vlády Slovenskej republiky pre problematiku občanov so zdravotným postihnutím ako úvodnú informáciu. V roku 2003 bude pravidelne na rokovanie Rady vlády SR pre problematiku občanov so zdravotným postihnutím a na poradu  vedenia MPSVR SR predkladať aktuálne informácie o priebehu  Európskeho roka ľudí so zdravotným postihnutím  v Slovenskej republike. Vyhodnotenie priebehu ERĽZP na Slovensku bude spracované začiatkom roka 2004 a predložené Rade vlády SR pre problematiku občanov so zdravotným postihnutím,  porade  vedenia MPSVR SR, vláde SR a následne Komisii európskych spoločenstiev,  ktorá bude vyhodnocovať priebeh ERĽZP v rámci Európy.

	Materiál bol predložený na medzirezortné konanie, v rámci ktorého Ministerstvo vnútra SR ako jediné uplatnilo dve závažné pripomienky. S cieľom ich odstránenia bol materiál dodatočne predložený na pripomienkové konanie Únii miest Slovenska a všetkým samosprávnym krajom. V termíne nikto nepredložil žiadnu pripomienku. Dodatočným predložením ďalším pripomienkujúcim